দ্বিতীয় বিশ্বযুদ্ধের পর গত ৬ দশক ধরে একটা একটা করে নাজি অপরাধী খুঁজে বের করার কাজ মহাশক্তিধর সরকারগুলো করেনি। ন্যুরেমবার্গ আর টোকিওতে হাতে গোণা কয়েকজনের বিচার শেষ হতে না হতেই সবার আগে যুদ্ধাপরাধী খোঁজার কাজে ইস্তফা দিয়েছে বৃটেন, এরপর একে একে যুক্তরাষ্ট্র এবং বাকিরা। কিন্তু স্বজনহারা ইহুদীদের নাগরিক সমাজ পৃথিবীকে দেখিয়ে দিয়েছিল এমনকি মহাশক্তিধর সরকারগুলোও যখন রাজনীতি আর অর্থনীতির হিসাব নিকাশে চুপটি মেরে যায়, তখনও নাগরিক সমাজের আমার আপনার মতো সাধারণ মানুষ কি না করতে পারে!